31980R2742
L 286/44
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 2742/80 НА СЪВЕТА
от 27 октомври 1980 година
относно прилагане на Решение № 3/80 на Съвета за сътрудничество между ЕИО и Ливан за изменение на Протокола относно определяне на понятието продукти с произход и на методите за административно сътрудничество към Споразумението за сътрудничество между Европейската икономическа общност и Република Ливан
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност, и по-специално член 113 от него,
като взе предвид предложението на Комисията,
като има предвид, че Споразумението за сътрудничество между Европейската икономическа общност и Република Ливан (1) е подписано на 3 май 1977 г. и е влязло в сила на 1 ноември 1978 г.;
като има предвид, че съгласно член 25 от Протокола за определяне на продуктите с произход и на методите на административно сътрудничество Съветът за сътрудничество между ЕИО и Ливан е приел Решение № 3/80 за изменение на Протокола по отношение на правилата за произход;
като има предвид, че това решение следва да влезе в сила в Общността,
ПРИЕ НАСТОЯЩИЯ РЕГЛАМЕНТ:
Член 1
Решение № 3/80 на Съвета за сътрудничество между ЕИО и Ливан се прилага в Общността.
Текстът на решението е приложен към настоящия регламент.
Член 2
Настоящият регламент влиза в сила на третия ден след публикуването му в Официален вестник на Европейските общности.
Той се прилага от 1 ноември 1980 г.
Настоящият регламент е задължителен в своята цялост и се прилага пряко във всички държави-членки.
Съставено в Люксембург на 27 октомври 1980 година.